Title: Leseforståelse- Samefolkets historie

Plasser avsnittene i riktig rekkefølge.

- Samefolkets opphav

Det finnes flere teorier om samefolkets opphav. Hvor kom de fra og hvilke folkegrupper kan de være i slekt med? Gamle samiske myter forteller om samenes lange vandringer før de kom til det landet som i dag kalles Sameland. Når det kommer til eldre skrifter og arkeologiske funn, har arkeologer funnet spor fra samisk kultur så langt som 2000 til 2500 år tilbake i historien.
- Samenes levebrød

I den samiske jernalderen, som regnes som perioden fra år 0 til ca. år 1500 etter Kristus, levde samene som jegere, fiskere og sankere for å overleve i det harde nordiske klimaet. De fanget rein, sjøpattedyr og fisk, og sanket vekster fra naturen.
- Villreinjakta ble etter hvert byttet ut med tamreindrift på 1500- og 1600-tallet. Reinens vandringer fra vinterbeite i innlandet til sommerbeite ved kysten bestemte også samenes bevegelser gjennom året. I det tradisjonelle samiske samfunnet, var det grupper av en eller flere familier, ofte i slekt, som ble kalt siidar.
- I dag er reindriftsamene fastboende, og det er kun reingjeterne som tar del i de sesongmessige flyttingene. Imidlertid er det nokså vanlig å ha et sommersted ved sommerbeitene ved kysten.